Enfosquie es teles orizontaus, en tot trincar-se en arèstes fines segontes es henedures deth vernís; e, de toti aqueres teles neres damb es marcs dauradi, i gessie coma uns bualhets d’aciu e delà, ua part mès clara de pintura, un front esblancossit, uns uelhs que semblauen guardar-vos fixament, ues perruques que queiguien redolant sus era espatla, o ben era fivèla d’ua camaliga ath dessús d’un mòfle revengut.